ด็อกเตอร์ดูม

วิคเตอร์ วอน ดูม () เป็นตัวละครที่ปรากฏในหนังสือการ์ตูนที่จัดพิมพ์โดยมาร์เวลคอมิกส์ ได้รับการสร้างสรรค์โดยสแตน ลี กับแจ็ค เคอร์บี้ ซึ่งตัวละครดังกล่าวปรากฏตัวครั้งแรกในหนังสือ แฟนแทสติกโฟร์ #5 (กรกฎาคม ค.ศ. 1962) ซึ่งเป็นสุดยอดดาวร้ายและเป็นศัตรูหลักของแฟนแทสติกโฟร์ และเป็นผู้นำประเทศแลทเวอร์เรียแห่งมาร์เวลยูนิเวิร์ส ดูมเป็นทั้งนักประดิษฐ์อัจฉริยะ และเป็นทั้งผู้วิเศษ เขาได้ทำการต่อสู้กับซูเปอร์ฮีโร่รายอื่นเป็นจำนวนมากในหลายเหตุการณ์เพื่อสร้างอำนาจ และบางครั้งอาจเป็นไปเพื่อการล้างแค้นมาเป็นเวลาหลายปี เหตุการณ์ที่มีการเปิดเผยท้ายเรื่องบ่อยครั้งมักเป็นการต่อสู้ของเหล่าฮีโร่ที่เผชิญหน้ากับหุ่นยนต์ของดูมซึ่งปฏิบัติหน้าที่แทน หรือแม้กระทั่ง ดูมบอท ที่ได้มีการแอบอ้างว่าเป็นตัวเขาเอง

ตัวละครด็อกเตอร์ดูมได้รับการรับรองการผลิตจากมาร์เวล ทั้งในรูปแบบของภาพยนตร์, วิดีโอเกม, รายการโทรทัศน์ และสินค้าต่างๆ เช่น แอ็กชันฟิกเกอร์และการ์ดสะสม ด็อกเตอร์ดูมได้รับการจัดให้อยู่ในอันดับที่ 4 ของวายร้ายที่ยิ่งใหญ่ที่สุดของ นิตยสารวิซาร์ด จาก 100 รายชื่อวายร้ายที่ยิ่งใหญ่ที่สุดตลอดกาล ส่วนเว็บไซต์ไอจีเอ็นได้จัดเสนอ 100 รายชื่อวายร้ายจากหนังสือการ์ตูนตลอดกาลแก่ด็อกเตอร์ดูมในอันดับที่ 3

พลังและความสามารถ 
ด็อกเตอร์ดูม จัดได้ว่าเป็นนักวิทยาศาสตร์อัจฉริยะผู้รู้รอบด้าน ที่ได้มีการจัดสร้างอุปกรณ์จำนวนมากมายเพื่อกำจัดศัตรูของเขารวมทั้งเป็นการเสริมอำนาจให้มากขึ้น รวมทั้งไทม์แมชชีน ซึ่งได้ใช้ซึมซับผู้คนด้วยพลังมหาอำนาจ กับหุ่นยนต์จำนวนมาก โดยดูมได้คำนวณและกำหนดกลยุทธ์ของเขาในการใช้ "ดูมบอท" เพื่อเป็นเครื่องจักรกลที่จำลองมาจากลักษณะของตัวเขาเองสำหรับภารกิจต่างๆมากมาย ซึ่งปกติแล้วพวกมันต่างกลัวความพ่ายแพ้ และในบางเวลา ดูมบอทเองก็มีความเชื่อว่าพวกมันเองเป็นด็อกเตอร์ดูมด้วยเช่นกัน ตัวละครรายนี้ยังใช้ความฉลาดด้านวิทยาศาสตร์ขโมยพลังจากผู้อื่นได้อีกด้วย เช่น ซิลเวอร์เซิร์ฟเฟอร์ หรือในกรณีของ เดอะบียอนเดอร์ด้วยเช่นกัน

การปรากฏตัวในสื่ออื่น 
ภาพยนตร์
ด็อกเตอร์ดูมเป็นตัวละครฝ่ายปฏิปักษ์รายหลักในภาพยนตร์แฟนตาสติค โฟร์ สี่พลังคนกายสิทธิ์ในปี ค.ศ. 2005 โดยมีผู้รับบทคือจูเลี่ยน แมคมาฮอน และได้หวนกลับมาอีกครั้งในภาพยนตร์ภาคต่อที่มีชื่อว่าสี่พลังคนกายสิทธิ์: กำเนิดซิลเวอร์ เซิรฟเฟอร์โดยมีแมคมาฮอนมารับบทดังเดิม
วิดีโอเกม

 ด็อกเตอร์ดูมได้ปรากฏตัวในวิดีโอเกมหลายครั้ง เขาเป็นบอสสุดท้ายของเกมคอมพิวเตอร์ส่วนบุคคลในปี ค.ศ. 1989 อย่าง Spider-Man and Captain America in Doctor Doom's Revenge และต่อมาในปี ค.ศ. 1991 เขาได้เป็นบอสในเกมสไปเดอร์แมนอาเขตเกมของเซก้า หลังจากนั้น เขาได้ปรากฏตัวในฐานะตัวละครบอสในเกมต่อสู้ของแคปคอมที่มีชื่อว่า มาร์เวลซูเปอร์ฮีโร่ส์ ผู้ซึ่งสามารถนำมาใช้เล่นได้โดยการเอาชนะให้ได้ภายในรอบเดียวหรือใส่โค้ดเท่านั้น และเขาได้หวนกลับมาเป็นตัวละครที่สามารถนำมาใช้ต่อสู้ได้ในเกม มาร์เวล vs. แคปคอม 2 และกลับมาอีกครั้งในเกม มาร์เวล vs. แคปคอม 3: เฟทออฟทูเวิลด์ นอกจากนี้ เขายังเคยปรากฏตัวในเกม Marvel Super Heroes: War of the Gems ของระบบซูเปอร์แฟมิคอมด้วยเช่นกัน
 ในงานซานดิเอโก คอมิก-คอน บริษัทแคปคอมได้แสดงภาพวีดิทัศน์ยืนยันถึง ดร.ดูม ว่าจะเป็นตัวละครหลักของเกมต่อสู้ที่มีชื่อว่ามาร์เวล vs. แคปคอม 3: เฟทออฟทูเวิลด์ ซึ่งมาพร้อมกับซูเปอร์สครัล, ชุนลี และทริช

อ้างอิง

แหล่งข้อมูลอื่น 
 Doctor Doom at the Marvel Universe Wiki
 Doctor Doom at the Comic Book Database
 Revamped Dr. Doom Respect Thread at KMC Forums

ตัวละครมาร์เวลคอมิกส์
ตัวละครภาพยนตร์
ตัวร้ายที่มีพลังพิเศษ
ตัวร้ายที่มีพลังพิเศษในมาร์เวลคอมิกส์
ชาวแลทเวอร์เรีย
ตัวละครที่เป็นจอมเผด็จการ
ตัวละครที่เป็นพระราชวงศ์
ตัวละครที่เป็นนักวิทยาศาสตร์สติเฟื่อง
ตัวละครที่เป็นนักวิทยาการหุ่นยนต์
ตัวละครที่เป็นวิศวกรอิเล็กทรอนิกส์
ตัวละครในบันเทิงคดีที่มีความสามารถเกี่ยวกับไฟฟ้าหรือแม่เหล็ก
ตัวละครที่เป็นนักทรมาน
ตัวละครที่ถูกทำให้เสียโฉม
ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
ตัวละครในแฟนแทสติกโฟร์